ZAPISNIK

25. sjednice Vijeća Mjesnog odbora Dragonožec, održane 28. ožujka 2023. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 19,00 sati.

NAZOČNI: Članovi Vijeća: Stjepan Cerovski, Marijan Hrgović, Mirica Fanuko, Janko Horvat i Jure Pučko.
Voditelj odsjeka: Petar Vukelić
Stručni referent: Stjepan Tomislav Križanić
[bookmark: _GoBack]Gosti: predstavnici Turopoljske sučije D.T., M.C. i M.D. i predstavnica KUD-a Š.T.
Predsjednik Vijeća Marijan Hrgović pozdravlja prisutne, otvara sjednicu, utvrđuje da su sjednici nazočni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisnicima sa 23. i 24. sjednice Vijeća Mjesnog odbora Dragonožec.  Nema rasprave.
Predsjednik daje na glasanje zapisnike sa 23. i 24. sjednice.
Jednoglasno ( 5 „za“), usvojeni su zapisnici sa 23. i 24. sjednice.
Predsjednik otvara raspravu o dnevnome redu. Predložena je dodatna točka dnevnoga reda: Jurjevo u Dragonošcu.
Jednoglasno (5„za“) prihvaćena je dodatna točka.
Predsjednik daje na glasanje dnevni red  
Jednoglasno (5„za“) je usvojen 
DNEVNI RED
1. Jurjevo u Dragonošcu – dogovor i informacije
2. Izvješće s koordinacije predsjednika Vijeća Gradske četvrti Brezovica sa predsjednicima vijeća mjesnih odbora,
3. Prijedlog zaključaka o korištenju sredstava s pozicije ostalih nespomenutih rashoda poslovanja Vijeća Mjesnog odbora Dragonožec za 2023. – donošenje zaključka
4. Prijedlog nadopune Prijedloga za Plan komunalnih aktivnosti u 2023.,
5. Jurica Poldrugač – nadopuna zahtjeva za uređivanje puta Markulinska draga III odvojak do Krznarka kbr 8,
6. Zamjena modularnih cestovnih izbočina sa uzdignutom plohom za smirenje prometa ulica Šipkovina kbr. 5 – davanje mišljenja
7. Štefica Sever – prijedlog za rješavanje problematike komunalnog otpada na području Grada Zagreba
8. Pitanja, prijedlozi i obavijesti 

Ad. 1. - Jurjevo u Dragonošcu – dogovor i informacije

Marijan Hrgović otvara prvu točku dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća. Do je riječ gostima koji su stigli kao predstavnici Sučije Turopoljske i predstavnici KUD-a.
Stjepan Cerovski predlaže da se manifestacija održi u nedjelju 23. travnja 2023., neka se isto tako predstavnici sučije i KUD dogovore, te sa prijedlogom dogovora informiraju članove Vijeća. Krijes bi se palio kod crkve.
Članovi vijeća slažu se sa prijedlogom Stjepana Cerovskog. 
Predsjednik zatvara raspravu.
Gosti napuštaju sjednicu i odlaze.

Ad. 2.  - Izvješće s koordinacije predsjednika Vijeća Gradske četvrti Brezovica sa predsjednicima  
                vijeća mjesnih odbora

Marijan Hrgović otvara drugu točku dnevnoga reda, otvara raspravu te daje informacije o temama koje su bile na koordinaciji. Informirao je da su i drugi predsjednici nezadovoljni raspodjelom sredstava, komunikacijom i informiranjem od strane predsjednika Gradske četvrti. Konstatira da je MO Dragonožec zapostavljen u trenutnom Planu komunalnih aktivnosti za 2023.
Stjepan Cerovski zatražio je pisani odgovor od predsjednika Vijeća Gradske četvrti koji je plan za MO Dragonožec i s koliko sredstava raspolaže MO Dragonožec. 
Marijan Hrgović napomenuo je da je pozvao predsjednika na ovu sjednicu a isto tako službeno je dobio poziv od strane djelatnika iz PU Brezovica. Iduću sjednicu, naglasio je da će osobno kontaktirati i poslati poziv predsjedniku da bude prisutan na sjednici. Obzirom da više nije bilo pitanja, predsjednik zatvara raspravu.


Ad. 3. - Utvrđivanje Plana korištenja sredstava s pozicije ostalih nespomenutih rashoda  
              poslovanja Mjesnog odbora Dragonožec za 2023.

	Marijan Hrgović otvara treću točku dnevnoga reda, otvara raspravu te daje informacije vezane uz nespomenute rashode i način raspodjele u tekućoj godini.  Članovi imaju izračune i Zaključak te raspravljaju o potrebama. Vezano uz štampanje promidžbenog materijala napomenuto je da se mora dostaviti ponuda, firma mora imati suradnički odnos sa Gradom Zagrebom i mora biti do iznosa određenog glavnim Zaključkom o utrošku nespomenutih rashoda. Kada se dostavi ponuda donijeti će se Zaključak i krenuti u realizaciju. 
Predsjednik Vijeća zatvara raspravu te daje na glasanje slijedeći zaključak
Jednoglasno (5 „za“) je usvojen
ZAKLJUČAK
o utrošku sredstava sa pozicije ostali nespomenuti rashodi poslovanja

1. Vijeće Mjesnog odbora Dragonožec odobrava isplatu sredstava iz razdjela 0502, na teret pozicije 303-3299, ostali nespomenuti rashodi poslovanja Vijeća Mjesnog odbora Dragonožec, u svrhu plaćanja tri cvjetna aranžmana i lampaša povodom dana mrtvih u iznosu do 470 eur. 

2. Ovaj se zaključak dostavlja Gradskom uredu za mjesnu samoupravu na postupanje. 

Ad. 4. - Prijedlog nadopune Prijedloga za Plan komunalnih aktivnosti u 2023.,

	Marijan Hrgović otvara četvrtu točku dnevnoga reda, daje informacije vezane uz problematiku korištenja prostora i otvara raspravu u kojoj su sudjelovali svi članovi Vijeća. Obavijestio je članove da je točka vezana uz koordinaciju gdje su dane informacije da će biti uskoro promjena Plana i da mjesni odbori dostave prijedloge s još nekom akcijom za uvrštenje u prijedlog plana. Predložena je sanacija ventilacije i kuhinje u prostoru Mjesnog odbora.
Stjepan Cerovski ne slaže s s prijedlogom, mišljenja je da bi škola trebala održavati kuhinju koju koristi. Naglasio je da je vrlo teško predlagati bilo koju akciju jer nema podatka o završnom iznosu s kojim raspolaže Dragonožec.
Janko Horvat dao je informaciju da će on sanirati kuhinju i svojih sredstava kao donaciju.
Jure Pučko spominje problem potrganih stolica, predlaže nabavu stolica.
Petar Vukelić daje informaciju da bi to trebala popraviti OŠ Brezovica.
Predsjednik Vijeća zatvara raspravu i daje na glasanje slijedeći Zaključak
 Jednoglasno (5 „za“) je usvojen
ZAKLJUČAK
o prijedlogu za nadopunu Plana komunalnih aktivnosti Gradske četvrti Brezovica u 2023.

1. Vijeće Mjesnog odbora Dragonožec predlaže da se u Plan komunalnih aktivnosti Gradske četvrti Brezovica u 2023. uvrsti slijedeća akcija: 

- asfaltiranje i uređenje cijele ulice Pučki

2. Ovaj se zaključak dostavlja Vijeću Gradske četvrti Brezovica i Gradskom uredu za mjesnu samoupravu, civilnu zaštitu i sigurnost na postupanje

Ad. 5. - Jurica Poldrugač – nadopuna zahtjeva za uređivanje puta Markulinska draga III odvojak  -
Krznarka kbr 8

	Marijan Hrgović otvara petu točku dnevnoga reda te otvara raspravu. Daje informacije vezane uz dodatno dostavljeni materijal – nadopuna predmetu. U raspravi su sudjelovali svi članovi Vijeća.
	Predsjednik Vijeća, zatvara raspravu te daje na glasanje slijedeći zaključak
Jednoglasno (5 „za“) je usvojen
Z A K LJ U Č A K
o uređenju puta Markulinska draga III odvojak – Krznarka kbr 8

1. Vijeće Mjesnog odbora Dragonožec raspravljalo je o zahtjevu za uređenje Markulinske drage III odvojak i Krznarka kbr. 8

2. Vijeće Mjesnog odbora nema dovoljno sredstava u nredovnom održavanju za nasipavanje navedenog puta u 2023.

3. Ovaj se zaključak dostavlja Vijeću Gradske četvrti Brezovica i Gradskom uredu za  
mjesnu samoupravu, civilnu zaštitu i sigurnost na postupanje.

Ad. 6. - Zamjena modularnih cestovnih izbočina sa uzdignutom plohom za smirenje prometa ulica  
               Šipkovina kbr. 5 – davanje mišljenja

	Marijan Hrgović otvara šestu točku dnevnoga reda i otvara raspravu. Daje informacije vezane uz materijal koji je došao od strane Ivana Bilušića iz Gradskog ureda za obnovu i promet.
	Stjepan Cerovski izrazio je svoje nezadovoljstvo uz prometno rješenje, uzdignute plohe smetaju, vatrogascima, hitnoj pomoći i policiji, nisu kvalitetno rješenje i smatra da se umjesto uzdignutih ploha trebaju postavljati kamere a ne uzdignute plohe.
	Predsjednik Vijeća, zatvara raspravu te daje na glasanje slijedeći zaključak
Večinom glasova (4 „za“ i 1 „protiv) usvojen je 
ZAKLJUČAK
o zamjeni modularnih cestovnih izbočina sa uzdignutom plohom za smirenje prometa ulica Šipkovina kbr. 5

1. Vijeće Mjesnog odbora Dragonožec daje pozitivnu suglasnot za zamjenu modularnih cestovnih izbočina sa uzdignutom plohom za smirenje prometa ulica Šipkovina kbr. 5

2. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet, Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Brezovica na daljnje postupanje.

Ad. 7. - Štefica Sever – prijedlog za rješavanje problematike komunalnog otpada na području 
             Grada Zagreba

Marijan Hrgović otvara sedmu točku dnevnoga reda, materijal su članovi dobili na mail i otvara raspravu u kojoj su sudjelovali svi članovi Vijeća Mjesnog odbora.
	Predsjednik Vijeća, zatvara raspravu te daje na glasanje slijedeći zaključak
Jednoglasno (5 „za“) je usvojen
Z A K LJ U Č A K
o prijedlog za rješavanje problematike komunalnog otpada na području Grada Zagreba

1. Vijeće Mjesnog odbora Dragonožec raspravljalo je o prijedlogu vezanom za problematiku komunalnog otpada na području Grada Zagreba

2. Vijeće Mjesnog odbora Dragonožec protiv je izgradnje spalionice, kompostane i bilo kakvog odlagališta otpada na području naseljenog mjesta ili između naselja. Vijeće je mišljenja da je takvim postrojenjima mjesto izvan granica naseljenih mjesta. 

3. Ovaj se zaključak dostavlja Vijeću Gradske četvrti Brezovica na daljnje postupanje.

Ad. 8. - Pitanja i prijdlozi

	Marijan Hrgović otvara devetu točku dnevnoga reda i otvara raspravu.
Mirica Fanuko zatražila je sanaciju oborinske odvodnje koja se slijeva sa brijega i ometa promet.
Spomenut je problem ulice Cerje kbr. 1 gdje se ispušta septička jama na cestu, zatraženo je rješavanje navedenog problema.
Marijan Hrgović obratili su mu se mještani iz ulice Cerje10, zatražili su nasipavanje puta 2923/1 k.o. Dragonožec. Isto tako Zoran Zorica peijavio je radove na kopanju kanala i zemlji koju je Vodoprivreda ostavila na njegovoj parceli (k.č. 125 i314 k.o. Dragonožec).
Zatraženo je održavanje ograde mostova na lokacijama Turopoljska i Gornjodragonoška cesta.
Stjepan Cerovski postavlja pitanje vezano uz sastanak s školom u Dragonošcu. Postavio je pitanje betona koji je ostaonakon uklanjanja kontejnera kod igrališta.
Marijan Hrgović daje informaciju da bi sastanak trebao biti 5. travnja 2023., ali se jo ne zna u koliko sati.
Stjepan Cerovski zatražio je pisani odgovor u kojoj je fazi izgradnja odvodnje za naselje Dragonožec.
Jure Pučko zatražio je pisani odgovor kakva je situacija s izgradnjom plina u Dragonošcu i na području Gradske četvrti Brezovica.	 
Obzirom da nije bilo više pitanja, predsjednik zatvara raspravu i zaključuje sjednicu.

Sjednica je završila u 21,33 sati. 


KLASA: 024-08/23-003/610
URBROJ: 251-13-11-8/004-23-2
Donji Dragonožec, . 28. ožujka 2023.

Predsjednik
Vijeća Mjesnog odbora
Dragonožec

Marijan Hrgović

